Tizi-Uzzu. Nesteqsa kra n *temselɣa yesɛan di leɛmer 50 ar 70 n yiseggasen.Gar-asen tid yeɣran d tid tid ur neɣri, llant tid yesnen taɛrabt ,llant tid yesnen tafransist.Nessaweḍ negmerd ṣa n wammuden seg ṣat n tudrin, nsexdem yid-sen isteqsiyen srid maḥsub isteqsiyen-nneɣ llan srid ɣef wayen nettnadi. Nessexdem daɣen kra n wallalen am tugniwin akken ad gzun-t temselɣa d acu i nettnadi, daɣen akken ad asent-yishil ad aɣ-d inint amek i ttsemmin ɣur-sent i kra n wallalen. Tugniwin, nsexdem-itent akked timselɣa ama d tid yeɣran ama d tid ur neɣri, nsexdem daɣen ttawil n *usekles.Ammud-agi nejmeɛ-it-id di 12 n wagguren; nebda tisastanin seg waggur n Yebrir 2021 armi d aggur n Yebrir 2022. Ɣer taggara, nessaweḍ negmer-d ammud-nneɣ anda id nufa deg-s 50 n yismawen d 30 n yimyagen.